මැතිවරණයේ ප්‍රචාරණ කටයුතු, රැස්වීම් පැවැත්වීම සහ මැතිවරණ කාර්යාල පවත්වා ගෙන යාමට අවශ්‍ය රෙගුලාසි එහි අන්තර්ගතයි.මේ අතර, ඊයේ පස්වරුවේ සිට රාජකාරිවලින් ඉවත් වූ මහජන සෞඛ්‍ය පරීක්ෂකවරුන්ගේ සංගමය අද කැඳවා තිබූ මාධ්‍ය හමුවේදී අදහස් දැක්වූ එම සංගමයේ සභාපති උපුල් රෝහණ කියා සිටියේ හෙට සිට බෝවන රෝග පාලන කටයුතුවලින් ද ඉවත් වන බවයි.මේ අතර, රජයේ වෛද්‍ය නිලධාරින්ගේ සංගමය අද සෞඛ්‍ය අමාත්‍යවරියට ලිපියක් යවමින් සඳහන් කළේ අනිසි බලතල ඉල්ලා වෘත්තීය සමිති ක්‍රියාමාර්ග වෙත අවතීර්ණ වී ඇති මහජන සෞඛ්‍ය පරීක්ෂකවරුන්ගේ අත්තනෝමතික ක්‍රියාකාරිත්වය හේතුවෙන් සෞඛ්‍ය සේවාවන් බිඳ වැටීමකට ලක් නොවන අයුරින් පවත්වා ගැනීමට යෝජනා 3 ක් ඉදිරිපත් කරන බවයි.සෞඛ්‍ය වෛද්‍ය නිලධාරින් විසින් සිදුකරනු ලබන බව සේවාවන් වඩාත් කාර්යක්ෂම ලෙස ඉටු කිරීම සඳහා වන සියලු පහසුකම් ඔවුන් වෙත ලබාදීම, අවශ්‍යතාවයක් ඇති සෞඛ්‍ය වෛද්‍ය නිලධාරි කොට්ඨාශ වෙත වෛද්‍යවරුන් වැඩිපුර අනුයුත්ක කිරීම සහ කොරෝනා පාලනය සඳහා අවශ්‍ය වන මානව සම්පත් හඳුනාගෙන ඔවුන් සෞඛ්‍ය වෛද්‍ය නිලධාරින්ගේ ඍජු අධීක්ෂණය යටතේ සේවයේ යෙදවීම ඊට ඇතුළත්.